West Indies Women cricket team
మహిళల టి20 సిరీస్‌ వెస్టిండీస్‌ వశం
న్యూఢిల్లీ: మూడు టి20ల సిరీస్‌లో భాగంగా వెస్టిండీస్‌ మహిళలతో జరిగిన రెండవ మ్యాచ్‌లో భారత మహిళల జట్టు పరాజయం చెందింది.దీంతో సిరీస్‌లో ఇంకో మ్యాచ్‌ మిగిలుండగానే భారత మహిళల జట్టు సిరీస్‌ కోల్పోయింది.కాగా 138 పరుగుల టార్గెట్‌తో బరిలోకి దిగిన భారత మహిళల జట్టు 18.1 ఓవర్లలో 106 పరుగులకే ఆలౌటైంది.దీంతో ఆతిథ్య జట్టు భారత మహిళల జట్టు 31 పరుగుల తేడాతో విజయం సాధించింది.కాగా భారత జట్టులో హర్మన్‌ ప్రీత్‌ కౌర్‌ 43 పరుగులు,దీప్తి శర్మ 24 పరుగులు మినహా మిగతా ఎవరూ సరిగా ఆడలేకపోయారు.37 పరుగులకే మూడు వికెట్లు కోల్పోయిన భారత జట్టుని హర్మన్‌ ప్రీత్‌ ఆదుకునే ప్రయత్నం చేశారు.అయితే మిగతా క్రీడాకారులు ఆమెకు సహకరించకపోవడంతో భారత జట్టు పరాజయం చెందగా,ఎనిమిది మంది సింగిల్‌ డిజిట్‌ కే పరిమితం కావడం విశేషం.వెస్టిండీస్‌ బౌలర్లలో డాటిన్‌,అనీసాలు ఒక్కొక్కరు మూడు వికెట్లు తీసుకోగా మాథ్యూస్‌కు రెండు వికెట్లు లభించాయి.ఇక అంగ్విల్లేరియా,క్వింటైన్‌లకు ఒక్కొక్కరికి ఒక వికెట్‌ దక్కింది.కాగా మొదట బ్యాటింగ్‌ చేసిన వెస్టిండీస్‌ జట్టు నిర్ణీత ఓవర్లలో 5 వికెట్ల నష్టానికి 135 పరుగులు చేసింది.వెస్టిండీస్‌ జట్టులో స్టెపానీ టేలర్‌ 47 పరుగులు,డాటిన్‌ 35 పరుగులు, అంగ్వేల్లిరియా 21 పరుగులు,మాథ్యూస్‌ 27 పరుగులతో సత్తా చాటారు.కాగా తొలి టి20ని ఆరు వికెట్ల తేడాతో భారత్‌ కోల్పోయింది.